Source: http://www.zoj.sk/sk/?start=18
Timestamp: 2017-11-23 03:37:56+00:00
Document Index: 15620191

Matched Legal Cases: ['súd ', 'súd ', 'súd ', 'súd ', 'súd ', 'súd ']

Krátko pred voľbami má Babiš zlú správu zo Slovenska: Opäť sa otvára jeho spolupráca s ŠtB
Uverejnené 13. október 2017
| dennikn.sk | Veronika Prušová | štvrtok
12. októbra 2017 10:55 |
Senát Ústavného súdu vyhovel sťažnosti Ústavu pamäti národa, ktorý v kauze Babiš namietal porušenie práva na súdnu ochranu a spravodlivý súdny proces. Ústavný súd spochybnil v rozhodnutí dôveryhodnosť svedectiev príslušníkov ŠtB, no prelomil aj doterajšie rozhodovanie všeobecných súdov. ÚPN by totiž vôbec nemal byť za zverejnené zväzky žalovaný.
Týždeň pred voľbami v Česku dorazila k lídrovi hnutia ANO Andrejovi Babišovi zlá správa z Košíc. Ústavný súd vracia spor slovenského rodáka s Ústavom pamäti národa (ÚPN) späť na krajský súd. Opäť sa teda bude hovoriť o minulosti Babiša a jeho spolupráci s komunistickou Štátnou bezpečnosťou (ŠtB).
Favorit českých volieb pre ČTK hneď reagoval, že jeho prípad teraz bude zneužívať politická konkurencia v predvolebnej kampani. Je odhodlaný brániť sa ďalej na súde a je presvedčený, že opäť vyhrá. Pre ČT24 spochybňoval načasovanie rozhodnutia slovenského súdu. "Je to neštandardné," povedal.
„Bude sa slovenský Ústavný súd hlásiť českému úradu na kontrolu financovania volebných kampaní?“ reagoval na twitterovom účte hovorca českého prezidenta Jiří Ovčáček. Prezident Miloš Zeman a Babiš totiž v poslednom čase pri kľúčových témach vystupujú ako politickí spojenci.
Babiš namietal, že v Štátnej bezpečnosti ho evidovali neoprávnene a nič pre tajnú komunistickú službu nerobil a začal sa preto v roku 2012 s ÚPN súdiť. Reagoval tak na prácu Ústavu, ktorý zverejnil viac dokumentov o jeho stretnutiach s pracovníkmi Štátnej bezpečnosti.
Kľúčové aj pre ďalšie spory ÚPN je, že ústavní sudcovia spochybnili dôveryhodnosť svedectiev príslušníkov ŠtB, ktoré boli v tomto prípade v prospech Babiša. Ešte dôležitejšie však je, že Ústavný súd odpovedá aj na to, koho majú osoby, ktoré tvrdia, že sú neoprávnene evidovaní žalovať. ÚPN by to nemal byť. Ten si totiž zverejnením registračných protokolov, zväzkov ŠtB len plní zákonnú povinnosť. Protokoly však nevytváral.
| ZORA JAUROVÁ STREDA
11. OKTÓBRA 2017 14:40 | dennikn.sk |
Robert Fico a Andrej Kiska. Foto N - Tomáš Benedikovič
| JUDr. Peter Šamko, sudca Krajského súdu v Bratislave | Publikované: 11. 10. 2017 |
Poradca prezidenta musel školiť predsedu senátu Ústavného súdu
Uverejnené 10. október 2017
| Veronika Prušová | pondelok 9. októbra 2017 13:00 |
Šéfka Ústavného súdu Ivetta Macejková a Andrej Kiska pri jeho vymenovaní za prezidenta. Foto – TASR
Prvý senát Ústavného súdu musel odročiť verejné zasadnutie, na ktorom mal rozhodnúť o sťažnostiach prezidentom nevymenovaných kandidátov na ústavných sudcov. Zástupcovi prezidenta Jánovi Mazákovi poslal chybnú pozvánku.
Ústavný súd opäť nerozhodol o sťažnostiach nevymenovaných kandidátov na ústavných sudcov a spor medzi prezidentom Andrejom Kiskom a parlamentom sa naťahuje.
Na rozhodnutie sa pritom čaká od marca, keď aj Benátska komisia povedala, že na ťahu je Ústavný súd a potom musí konať prezident Andrej Kiska. Po dnešku malo byť jasné, z koho má vlastne prezident budúcich sudcov vyberať.
Dôvodom, prečo pojednávanie odročili, bolo chybné predvolanie pre poradcu prezidenta Jána Mazáka, ktorý súdu v rokoch 2000 až 2006 šéfoval. Došlo mu totiž neúplné predvolanie na dnešné pojednávanie. A hoci mu nechcel predseda senátu Peter Brňák (pôvodne sme mylne uviedli, že to bol sudca spravodajca a podpredseda súdu Milan Ľalík) v úvode ani umožniť prehovoriť, po naliehaní si ho vypočul.
Chýbalo predvolanie k Laššákovej
Mazáka predvolali len ku konaniu o sťažnostiach Jána Bernáta, Miroslava Duriša, Evy Fulcovej a Juraja Sopoligu, teda prvej skupiny sudcov, ktorých vybral parlament. Na poslankyňu Smeru Janu Laššákovú zabudli.
Na prvý pohľad banalita, no pre Mazáka podstatná chyba. Na konanie o Laššákovej sa totiž nepripravoval a nemal pri sebe ani daný spis. Vysvetľoval to tým, že práve Laššákovú žiadala prezidentská kancelária vylúčiť na samostatné konanie, pretože ona si sťažnosť podávala samostatne a aj sa jej týka iné rozhodnutie Kisku.
„Nemám čo povedať v jej kauze. K ostatným mám 15-stranovú prípravu na toto verejné pojednávanie, ale ako sa mám teraz vyjadrovať k nej?“ pýtal sa Mazák a dodal, že vo veci poslankyne Smeru Laššákovej zistili aj nové skutočnosti, ktoré by chcel prezident uviesť.
Uverejnené 03. október 2017
| 03.10.2017; Hospodárske noviny; mut. , PRÁVO A JUSTÍCIA , s. 15; Martin Ducár |
Ilustračné foto: Reuters
Bratislava ‑ Slovensko ešte nikdy nehľadalo taký veľký počet prípadných sudcov. Za 125 hľadaných mien, čo je takmer desať percent z momentálneho počtu všetkých sudcov, môže novela sudcovských zákonov. Ministerka Lucia Žitňanská ňou prekopala výberové konania. Zmenu zdôvodnila najmä nedostatkom efektivity a rýchlosti vo výbere osôb v talári. Momentálne totiž obsadenie jedného miesta trvá približne rok. Zodpovedné sú aj nedávno zavedené previerky sudcov, ktoré celý proces ešte spomalili. Systém teda môže za to, že je každoročne približne sto sudcovských miest neobsadených. Predsedníčka Súdnej rady Lenka Praženková, ktorej novela zverila vyhlasovanie výberových konaní, ich teraz naraz hľadá ešte viac. Výber sa bude konať na krajovom princípe, a to v jeden deň vo všetkých ôsmich krajoch súčasne. Praženková termín určila na 27. november. Celý proces má vygenerovať databázu 125 kandidátov na funkciu sudcu, ktorí prejdú previerkami a vzdelávaním. Potom budú pripravení nastúpiť na uvoľnené miesta na súdoch.
Gazdiná a štát
Uverejnené 30. september 2017
|Marián Repa, Pravda 28.09.2017 22:00 |
O tom, čo je to primeraná odmena, možno viesť donekonečna polemiku, a pravdepodobne sa aj tak nikdy nezhodneme.
Advokát z renomovanej právnej kancelárie si za svoje služby môže pokojne vypýtať aj niekoľko sto eur na hodinu, pričom klient si bude myslieť, že je to nekresťansky veľa.
Drvivá väčšina však asi bude súhlasiť s tým, že odmena viac ako 60 miliónov eur pre jedného smrteľníka, ktorý v právnom spore zastupoval Fond národného majetku, je nehorázne vysoká suma. A to aj napriek tomu, že zachránil viac ako desaťnásobok spomínanej sumy.
V Lexovom hoteli ožili časy mečiarizmu. Ste kvet národa, hovorili expremiérovi
Súdna rada ostáva bez podpredsedu, Prešov bol priďaleko Bratislave
Strana 4 z 355